Heiki Valner

Heiki Valner (sündinud 30. jaanuaril 1965 Tallinnas) on eesti ajakirjanik, ühiskonnategelane ja loomakaitsja.

Ta on töötanud Kanal 2-s ja TV3-s reporterina.

Aastatel 2008–2010 kuulus ta Eesti Loomakaitse Seltsi ja Varjupaikade MTÜ juhatusse.

Aastatel 2010–2018 oli ta Eestimaa Loomakaitse Liidu president ja 2018 asutas ta Loomapäästegrupp MTÜ, mis osutab loomadele ja lindudele erakorralist abi.

Ta on meedias kajastanud loomade väärkohtlemist Eestis ning propageerinud halastuse ja hoolivuse põhimõtteid, mille eest pälvis 2008 aastal ka UNICEFI tunnustuse. Ta on üks loomakaitseseaduse parandusettepanekute autoreist. Ta on kirjutanud loomakaitseartikleid ning võtnud sõna nii raadios kui ka televisioonis. Ta on pühade ja tähtpäevade seaduse muutmise eelnõu algataja, mille kohaselt tähistatakse septembri teisel pühapäeval vanavanemate päeva.. Ta on üks 4. oktoobril 2010 taasasutatud Eestimaa Loomakaitse Liidu asutajatest ja Eesti Doonorite Seltsi liige. Ta kandideeris 2011. aasta Riigikogu valimistel sõltumatu kandidaadina Erakond Eestimaa Rohelised nimekirjas ja sai 417 häält. Ta kandideeris ka 2019. aasta Riigikogu valimistel Erakond Eestimaa Rohelised nimekirjas sõltumatu kandidaadina ning sai 270 häält. Oli erakonna Eestimaa Rohelised liige 6. aprillist 2007 kuni 17. jaanuarini 2011. 

2020. aastal algatas ta kampaania Kalamaja hulkurkoerale Žorikule mälestusmärgi püstitamiseks. Skulptuur püstitati sama aasta 4. oktoobril ja sündmus leidis laialdast kajastamist ka välismeedias. 2020. aastal algatas ta ka kampaania "AITAB!" loomakaitseseaduse ja sellega seotud õigusaktide muutmiseks. Seda kodanikualgatust toetas 7191 inimest ning 51 organisatsiooni ja ettevõtet. Petitsioon anti Riigikogu esimehele üle 12. oktoobril.

Aastal 2014 tunnistas Harju maakohus Valneri süüdi oma elukaaslase kehalises väärkohtlemises kolmel korral. Karistuseks määras kohus Valnerile aasta ja viie kuu pikkuse tingimisi vangistuse 18-kuulise katseajaga.

Tunnustus
 2008 – ÜRO Lastefondi UNICEF Sinilinnukese aastapreemia elujaatava maailmavaate ning halastuse ja hoolivuse põhimõtete propageerimise eest.

Viited

Artiklid
 Eesti loomakaitse ajaloost Grüüne, 6. juuni 2008
 Kaitsta tuleb nii inimesi kui loomi Võrumaa Teataja, 25. november 2008
 Karusnahakasvandused tuleb keelustada Eesti Loodus, november 2009
 Hea, et tapmist ja nülgimist näidatakse Delfi, 30. juuli 2010
 Me ainult ei või, vaid peame linde toitma! Delfi, 17. veebruar 2011
 Millised loomad väärivad Eesti riigi abi ja eluõigust? Postimees, 1. august 2011
 Surm rästikutele! Õhtuleht, 16. august 2011
 Ka loomakaitsja võib liha süüa Delfi, 30. september 2011
 Surmamõistetu lemmikloomaks? Õhtuleht, 22. oktoober 2011
 Loomakaitse kitsaskohtadest ja kodanikujulgusest Saarte Hääl, 28. märts 2012
 Kes hunti rumaluse eest kaitseks? Saarte Hääl, 21. aprill 2012
 Eksootiliste loomade äri telgitagused Postimees, 27. aprill 2012
 Lemmiklooma võtmisega kaasneb suur vastutus Postimees, 4. mai 2012
 Kas Eesti ühiskond on valmis tunnustama loomade eluõigust? Postimees, 11. mai 2012
 Alligaatorid on nagu koerad ja püütonid nagu kassid? Sellist juttu saab ajada ainult võhik! Postimees, 27. juuli 2012

Välislingid
 Hulkuvate loomade arvu vähendaks kiipimise kohustus Aeg Luubis, 13. oktoober 2008
 "Kõik puhuvad" Raadio2, 3. november 2008 
 "Kukul külas" Raadio KUKU, 15. veebruar 2009
 "Jutusaade" Vikerraadio, 15. veebruar 2009
 Majanduskriisi esimesed ohvrid on loomad Eesti Päevaleht, 3. märts 2009
 Loomapiinajatele on antud roheline tuli Postimees, 19. mai 2011
 Kui kaitstud on Eestis loomad? Vabariigi Kodanikud, 24. mai 2011
 Hea, et koerapiinaja UFO-dest ei rääkinud Postimees, 24. mai 2011 
 Mõned loomad jäävad kummitama Naised, 8. juuni 2011
 Eesti loomakaitse on alles lapsekingades ERR, 4. oktoober 2011
 Loomakaitsja Heiki Valner tapetud kotkast Õhtuleht, 11. oktoober 2012

Eesti ajakirjanikud
Eesti loomakaitsjad
Sündinud 1965